Source: http://www.bihon.ro/dubla-devansata-la-polo-pe-apa/1925573
Timestamp: 2018-10-20 21:04:18+00:00

Document:
„Dublă” devansată la polo pe apă - BIHON
„Dublă” devansată la polo pe apă
la	31. octombrie 2017 12:44	 Reactualizat la:	 31. octombrie 2017 14:32
La Bazinul Olimpic „Ioan Alexandrescu” se vor disputa miercuri şi joi, cu începere de la orele 18:00, meciurile dintre Crişul şi CSM Digi, contând pentru etapa a treia a Superligii Naţionale de polo.
„Dubla” se va disputa în devans, datorită faptului că bazinul orădean este ocupat în weekend, urmând să găzduiască concursul de nataţie „Visit Oradea – Swim in Oradea”.
Atât CSM Digi cât şi Crişul se află în plin proces de reconstrucţie, la ora schimbului de generaţii. Crişul, „pepiniera” de juniori a echipei CSM Digi, este condusă de „secundul” lui Dorin Costrăş de la echipa de seniori, Ciprian Câmpianu. CSM Digi este favorita indiscutabilă a celor două partide.
„Dubla” Crişul – CSM Digi va fi oficiată de arbitrii orădeni Vekerdi László şi Cristian Băcuţ. Celelalte întâlniri ale etapei sunt: Corona Sportul Studenţesc Braşov – Rapid Bucureşti, CSA Steaua – Dinamo şi Amefa Arad – CS Politehnica Cluj-Napoca.
Taguri: crisul oradea, csm digi oradea, polo

References: CSM 
 CSM 
 CSM 
 CSM 
 CSM 
 csm